《题历山司徒右长史祖宅》
唐代·湛贲

隳官长史籍，高步历山椒。丽句传黄绢，香名播宋朝。

分能知止足，迹贵出尘嚣。松竹心长固，池台兴自饶。

龙宫欣访旧，莺谷忝迁乔。从事叨承乏，铜章愧在腰。

作者简介：毗陵人，后徙宜春。初为州吏，发愤苦读，德宗贞元中登进士第。调江阴县主簿，权知无锡县，迁毗陵太守。工诗赋。